CELEX: C2005/281/11
Language: lt
Date: 2005-11-12 00:00:00
Title: Byla C-315/05 Ufficio del Giudice di pace di Monselice 2005 m. liepos 12 d. nutartimi pateiktas prašymas priimti prejudicinį sprendimą byloje Lidl Italia Srl prieš Comune di Arcole (VR)

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/6
            
         Ufficio del Giudice di pace di Monselice 2005 m. liepos 12 d. nutartimi pateiktas prašymas priimti prejudicinį sprendimą byloje Lidl Italia Srl prieš Comune di Arcole (VR)
   (Byla C-315/05)
   (2005/C 281/11)
   Proceso kalba: italų
   
      Ufficio del Giudice di pace di Monselice2005 m. liepos 12 d. nutartimi, kurią Europos Bendrijų Teisingumo Teismo sekretoriatas gavo 2005 m. rugpjūčio 12 d., kreipėsi į Europos Bendrijų Teisingumo Teismą su prašymu, priimti prejudicinį sprendimą byloje Lidl Italia Srl prieš Comune di Arcole (VR).
   
      Ufficio del Giudice di pace di Monselice Teisingumo Teismo prašo atsakyti į šiuos klausimus:
   
               1.
            
            
               Ar 2000 m. kovo 20 d. Europos Parlamento ir Tarybos direktyva 2000/13/EB (1) dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo kalbant apie šios direktyvos 1 straipsnyje nurodytus fasuotus maisto produktus turi būti aiškinama taip, kad joje, o ypač 2, 3 ir 12 straipsniuose numatytos pareigos yra privalomos tik fasuotų maisto produktų gamintojui?
            
         
               2.
            
            
               Jei atsakymas į pirmą klausimą yra teigiamas, ar Direktyvos 2000/13/EB 2, 3 ir 12 straipsniai turi būti aiškinami taip, kad jie pašalina galimybę, jog valstybėje narėje įsisteigęs paprastas maisto produkto (kaip nurodyta Direktyvos 2000/13/EB 1 straipsnyje), kurį supakavo kitoje valstybėje narėje įsisteigęs gamintojas, platintojas būtų laikomas atsakingu už viešosios valdžios institucijų nurodytą pažeidimą, t. y. fasuoto maisto produkto etiketėje gamintojo nurodytos vertės (šios bylos aplinkybėmis alkoholio kiekis) neatitikimą, ir todėl, būtų nubaustas, net jei jis (paprastas platintojas) tiktai parduoda maisto produktą, kurį supakavo gamintojas?
            
         
      (1)  OL L 109, 2000 5 6, p.29.